Fit-28 ta' Ġunju 2017, l-Ambaxxaturi għall-UE approvaw il-qbil li ntlaħaq bejn il-Presidenza u l-Parlament Ewropew dwar il- miżuri kummerċjali awtonomi temporanji "Dawn il-miżuri huma sinjal ta' rieda tajba min-naħa tagħna li ser nagħtu appoġġ politiku u ekonomiku tanġibbli lill-Ukrajna. Minħabba s-sitwazzjoni diffiċli li qed tiffaċċa l-Ukrajna bħalissa, nittamaw li nipproċedu bl-implimentazzjoni ta' dan ir-regolament, mingħajr dewmien." Chris Cardona, Ministru għall-Ekonomija, l-Investiment u n-Negozji ż-Żgħar ta' Malta Il-proposta għandha l-għan li ttejjeb l-aċċess tal-esportaturi Ukreni għas-suq tal-UE, fid-dawl tas-sitwazzjoni ekonomika diffiċli u l-isforzi ta' riforma ekonomika li qed isiru mill-Ukrajna. tibni fuq id-dispożizzjonijiet kummerċjali li diġà ġew introdotti taħt il-ftehim ta' assoċjazzjoni bejn l-UE u l-Ukrajna, iffirmat fl-2014. Dawk id-dispożizzjonijiet ilhom jiġu applikati proviżorjament mill-1 ta' Jannar 2016. Il-miżuri proposti, li japplikaw għal perijodu ta' tliet snin , jikkonsistu fi: 1) kwoti annwali addizzjonali tal-importazzjoni b'rata żero ta' tariffi għall- ("kwoti tariffarji" ta' 0%) li ġejjin: Għasel naturali - 2500 tunnellata Tadam ipproċessat - 3000 tunnellata Meraq tal-għeneb - 500 tunnellata Ħafur - 4000 tunnellata Qamħ - 65 000 tunnellata Qamħirrum - 625 000 tunnellata Xgħir - 325 000 tunnellata Ħafur u xgħir mitħun oħxon u gerbub ta' ċerti ċereali - 7800 tunnellata 2) it-tneħħija tad-dazji kollha fuq l-importazzjoni għal diversi , bħalma huma l-fertilizzanti, iż-żebgħat, il-pigmenti u sustanzi koloranti oħra, iż-żraben, ir-ram, l-aluminju, kif ukoll it-televiżjoni u tagħmir ta' rrekordjar awdjo. Ser japplikaw miżuri ta' salvagwardja. L-Ukrajna ser tkun obbligata tirrispetta l-istess prinċipji bħal dawk skont il-ftehim ta' assoċjazzjoni. Dawn jinkludu r-rispett għall-prinċipji demokratiċi, id-drittijiet tal-bniedem u l-libertajiet fundamentali u għall-prinċipju tal-istat tad-dritt, kif ukoll sforzi kontinwi u sostnuti fir-rigward tal-ġlieda kontra l-korruzzjoni u l-attivitajiet illegali. Proċedura u passi li jmiss Il-Kumitat INTA approva l-ftehim f'isem il-Parlament fl-20 ta' Ġunju. It-test issa ser jiġi adottat formalment mill-Parlament u l-Kunsill sal-aħħar ta' Lulju. Ir-regolament għandu jiġi ppubblikat u jidħol fis-seħħ sal-aħħar ta' Settembru. Summit bejn l-UE u l-Ukrajna hu skedat li jsir mit-12 sat-13 ta' Lulju 2017 fi Kiev.